«**Ojalá**» é unha canción do cantautor cubano Silvio Rodríguez.

Comeza cun arpexio agudo característico que a identifica desde os primeiros segundos. A contraposición de elementos positivos (*Ojalá que las hojas no te toquen el cuerpo cuando caigan / para que no las puedas convertir en cristal*) e negativos (*Ojalá pase algo que te borre de pronto / una luz cegadora / un disparo de nieve / ojalá por lo menos que me lleve la muerte*) foi causa de debates sobre o seu significado. Porén, o autor ten sinalado que se trata dunha canción de amor.

Malia a canción ser composta en 1969, non foi publicada até 1978 no álbum *Al final de este viaje.*

Historia
--------

Nunha entrevista, Silvio Rodríguez comentou:

> 
> 
> «*Ojalá* compúxena dedicada a unha muller de nome Emilia Sánchez, que poderiamos dicir, foi o meu primeiro amor. Foi un amor que tiven cando estiven no exército, facendo o servizo militar. Coñecina cando tiña 18 anos, foi o meu primeiro amor importante no sentido de que foi o primeiro amor que me ensinou cousas. Era unha moza moito máis evolucionada ca min, moito máis intelixente, máis culta. Ensinoume, por exemplo, a César Vallejo. Despois tivemos que nos separar, estaba a estudar medicina e, en fin, non lle coincidiu. Non sei por que estudou medicina, cousa tola dela, en realidade sempre foi de letras. Despois estudou letras, marchou á súa vila, Camagüey, estudar iso e eu quedei só aquí na Habana, totalmente desolado. Pasaron os anos e o recordo daquel amor tan bonito, tan produtivo, tan útil (ollo, no confundir con utilitario), enriquecedor... pois, estaba obsesionado eu con esa idea. E porque foi un amor frustrado, tronzado polas circunstancias, pola vida, non foi unha cousa que se esgotara, pois quedoume un pouco como unha pantasma e por iso compuxen esta canción nun momento quizais de delirio, de impulso, de sentimento un pouco desmesurado: oxalá isto, oxalá o outro...»
> Silvio Rodríguez
> 

Emilia Sánchez, profesora xubilada de Filoloxía na Universidade de Camagüey, inspirou outras cancións de Silvio Rodríguez: «Emilia», «Te doy una canción» e «Josah es la que pinta».

Outras versións
---------------

Esta canción for versionada, entre outros, por:

* Gloria Simonetti
* Afasto Stivel
* Sonia Silvestre
* Los Sultanes
* Willy Rodríguez, vocalista da banda portorriqueña de reggae Cultura Profética.
* La M.O.D.A (EP *Ojalá*, 2016)
* Florcita Motuda (Florcita Motuda, 1977)
* Ismael Serrano
* Tania Libertad
* Nahuel Pennisi
* Antílopez
* Magdalena Cullen

Notas
-----

1. ↑  "Zurrón del Aprendiz" (en castelán). Arquivado dende o orixinal o 23 de decembro de 2015.
2. ↑  "Silvio Rodríguez: La verdadera historia de ‘Ojalá’, canción del compositor cubano". *El Financiero* (en castelán). Consultado o 2022-06-16.
3. ↑  Zapata, Sandra (1996). *Silvio Para Letra y Orquestra* (en castelán). Caracas: Alfadil Ediciones. ISBN 9789803540289.
4. ↑  "'Ojalá', la historia detrás de la icónica canción de Silvio Rodríguez". *Grupo Milenio* (en castelán). Consultado o 2022-06-16.
5. ↑  "El día que Silvio Rodríguez escribió Ojalá" (en castelán). Arquivado dende o orixinal o 2 de febreiro de 2016. Consultado o 27 de xaneiro de 2016.

Ligazóns externas
-----------------

* Zurrón do Aprendiz Sitio propio de Silvio Rodríguez

|  |  |
| --- | --- |
| Control de autoridades | 
* Wd: Q6049427
* MusicBrainz: ID

 |